**Conditiile de acordare a alocaţiei de stat pentru copii**

Alocaţia de stat pentru copii prevăzută de Legea nr. 61/1993 privind alocaţia de stat pentru copii, republicată, cu modificările şi completările ulterioare, se acordă tuturor copiilor în vârstă de până la 18 ani, cetăţeni români, fără discriminare, precum şi tinerilor care au împlinit vârsta de 18 ani, care urmează cursurile învăţământului liceal sau profesional organizate în condiţiile legii, până la terminarea acestora.

Beneficiază de alocaţie de stat pentru copii şi copiii cetăţenilor străini, precum şi ai persoanelor fără cetăţenie rezidenţi/rezidente în România, în condiţiile legii, dacă locuiesc împreună cu părinţii.

Cererile pentru stabilirea alocaţiei de stat pentru copii şi actele din care rezultă îndeplinirea condiţiilor legale de acordare a acestui drept **se depun şi se înregistrează la primăria** comunei, oraşului, municipiului, respectiv sectoarelor municipiului Bucureşti, pe a cărei/cărui/căror rază teritorială îşi au domiciliul sau reşedinţa, după caz, reprezentanţii legali ai copiilor.

Dreptul la alocaţia de stat pentru copii se stabileşte, prin decizie a directorului executiv   al agentiilor judetene de prestatii sociale, începând cu **luna următoare celei în care s-a născut copilul**, iar plata drepturilor se face începând cu luna următoare depunerii cererii.

**Cuantumul alocatiei** de stat pentru copii este :

-       **200 de lei** pentru copii cu vârsta de pâna la 2 ani

-       **84 de lei** pentru copii cu vârsta de peste 2 ani

**Acte necesare pentru alocaţia de stat pentru copii**

1. cerere tip
2. copie CI/BI părinţi original si copie
3. copie si original - certificat de naştere copil;
4. copie si original -  livret de familie- actualizat ( se trece copilul în livretul de familie la Oficiul de Stare Civilă;
5. copie si original certificat casatorie
6. copie hotărâre de încredinţare, dacă este cazul;
7. copie hotărâre de adopţie, dacă este cazul;
8. extras de cont pe numele titularului, dacă alocaţia se va vira într-un cont bancar
9. DECLARATIE NOTAR : ( in cazul copiilor mai mari de 6 luni) – cu mentiunea ca “ nu au depus dosar de alocatie nici in tara nici in strainatate (se mentioneaza tara), si nu au avut copilul (nume + CNP) internat intr-o institutie de ocrotire sociala, de la nastere si pana in prezent ” (daca este cazul);
10. Dosar cu sina;
11. In cazuri mai deosebite pot fii solicitate si alte documente .